
DR.30.11.2015  33  

 

dengan baki ini dapat dipantau oleh pihak kementerian. Saya yakin dan percaya sebagai 
sebuah Kementerian Komunikasi dan Multimedia yang bertanggungjawab menjaga 
syarikat-syarikat telekomunikasi ini, mungkin hal-hal ini akan dapat kita selaraskan dengan 
baik dan semua baki-baki kredit yang ada ini kalau dapat kita gunakan dengan sebaik 
mungkin untuk kebajikan dan kemudahan kepada rakyat. Terima kasih Tuan Pengerusi.  

 Tuan Pengerusi [Datuk Seri Dr. Ronald Kiandee]: Yang Berhormat... kita akan 
habiskan jam 1.00 nanti, 2.30 petang Menteri jawab ya. Yang Berhormat Kuala Krai.  

 Dr. Mohd. Hatta bin Md. Ramli [Kuala Krai]: Terima kasih Tuan Pengerusi. Saya 
hanya ada dua perkara iaitu mengenai B.47 030300 - Operasi dan juga 080000 – Jabatan 
Perlindungan Data Peribadi.  

 Saya ingin bertanya kepada Yang Berhormat Menteri kerana laporan-laporan yang 
kita terima yang berkaitan dengan TPPA yang telah didedahkan secara umum. Kita 
mendapati bahawa ada peruntukan-peruntukan terutamanya yang membolehkan pihak 
Internet Service Provider (ISP) untuk membuat penapisan content-content di dalam 
perisian-perisian yang mereka berikan atau yang mereka adakan.  

 Maksudnya seandainya mereka merasa isi ataupun kandungannya perlu dibuang, 
mereka akan mengambil inisiatif untuk membuang. Berbanding dengan peraturan dan 
undang-undang sekarang, seandainya pihak pengguna merasa di sana ada laman-laman 
web ataupun kandungan-kandungan daripada WhatsApp kah yang dilihat detrimental 
dengan izin, kepada peribadi kita, seperti yang Yang Berhormat Seputeh sebut tadi ataupun 
mungkin menjejaskan keselamatan.  

 Berdasarkan complaint tersebut, maka pihak kerajaan melalui MCMC boleh 
mengarahkan pihak ISP ini untuk membuang atau mengeluarkan kandungan tersebut. Jadi 
ini memberikan satu kawalan kepada ISP tersebut. Akan tetapi kalau benar di dalam 
perjanjian TPPA ini ada peruntukan di mana ISP ini boleh mengambil inisiatif dan mereka di 
dalam perjanjian ini juga diberikan perlindungan ataupun insentif perundangan, legal 
incentive kemungkinan mereka ini, kita boleh buat andaian-andaian mereka ini tidak boleh 
didakwa contohnya ya. Jikalau mereka didapati tersilap ataupun melampau dalam 
membuang kandungan-kandungan ini, jadi mereka seolah-olah menguasai perkara ini.  

 Jadi saya hendak bertanya kepada kementerian, apakah kementerian membaca 
seperti apa yang kami dan saya baca dalam bab peruntukan ini yang ada di dalam 
perjanjian TPPA di bawah Perkara 18.82 kerana kita tidak mahu pihak ISP ini diberikan 
kuasa yang berlebihan dan mengambil tindakan-tindakan yang di kira merugikan 
terutamanya kepada pengguna-pengguna internet ini yang terdiri daripada kalangan orang 
muda yang mempunyai inovasi, daya kreativiti dan mereka agak berminat untuk 
menggunakan teknologi ini dalam urusan-urusan kehidupan seharian mereka akan terencat 
kerana beberapa peruntukan yang mungkin menjejaskan inovasi dan kreativiti mereka itu.  

 Tuan Charles Anthony Santiago [Klang]: [Bangun] Yang Berhormat Kuala Krai. 

 Dr. Mohd. Hatta bin Md. Ramli [Kuala Krai]: Ya, sila. 

 Tuan Pengerusi [Datuk Seri Dr. Ronald Kiandee]: Ya, hendak beri Yang 
Berhormat Klang? 

 Tuan Charles Anthony Santiago [Klang]: Terima kasih ya Yang Berhormat 
Kuala Krai. Saya ingin sambung isu yang dibangkitkan oleh Yang Berhormat mengenai 
TPPA dan juga tugas atau tanggungjawab yang telah diberikan dalam bab berkenaan.  

 Bolehkah kerajaan memberi pandangan bahawa sebenarnya kerajaan Amerika 
Syarikat boleh meminta Telco Malaysia untuk menutup mana-mana pihak termasuk orang 
ramai yang menggunakan email dan juga website termasuk dengan E-commerce dan 
sebagainya. Saya minta sebab ini merupakan di mana kita ada undang-undang di Malaysia, 
kita ada garis panduan di Malaysia, tetapi nampak sekarang kerajaan 11 negara-negara 
lain boleh juga meminta kerajaan Malaysia khususnya MCMC untuk menutup, to close 
down the various websites yang mereka percaya melanggar prinsip-prinsip yang telah 
diterima oleh kerajaan-kerajaan ataupun signatories of the TPP. Minta pandangan.  

 Dr. Mohd. Hatta bin Md. Ramli [Kuala Krai]: Saya rasa apa yang dibangkitkan 
oleh Yang Berhormat Klang itu adalah kajian yang lebih mendalam ke atas perjanjian TPPA 
ini yang amat menakutkan kita. Jadi, kalau ini benar dan kementerian dan kerajaan kita 
mengakui bahawa perkara ini boleh berlaku, jadi saya rasa ianya akan memberikan kesan 



dengan baki ini dapat dipantau oleh pihak kementerian. Saya yakin dan percaya sebagai sebuah Kementerian Komunikasi dan Multimedia yang bertanggungjawab menjaga syarikat-syarikat telekomunikasi ini, mungkin hal-hal ini akan dapat kita selaraskan dengan baik dan semua baki-baki kredit yang ada ini kalau dapat kita gunakan dengan sebaik mungkin untuk kebajikan dan kemudahan kepada rakyat. Terima kasih Tuan Pengerusi. Tuan Pengerusi [Datuk Seri Dr. Ronald Kiandee]: Yang Berhormat... kita akan habiskan jam 1.00 nanti, 2.30 petang Menteri jawab ya. Yang Berhormat Kuala Krai. Dr. Mohd. Hatta bin Md. Ramli [Kuala Krai]: Terima kasih Tuan Pengerusi. Saya hanya ada dua perkara iaitu mengenai B.47 030300- Operasi dan juga 080000- Jabatan Perlindungan Data Peribadi. Saya ingin bertanya kepada Yang Berhormat Menteri kerana laporan-laporan yang kita terima yang berkaitan dengan TPPA yang telah didedahkan secara umum. Kita mendapati bahawa ada peruntukan-peruntukan terutamanya yang membolehkan pihak Internet Service Provider (ISP) untuk membuat penapisan content-content di dalam perisian-perisian yang mereka berikan atau yang mereka adakan. Maksudnya seandainya mereka merasa isi ataupun kandungannya perlu dibuang, mereka akan mengambil inisiatif untuk membuang. Berbanding dengan peraturan dan undang-undang sekarang, seandainya pihak pengguna merasa di sana ada laman-laman web ataupun kandungan-kandungan daripada WhatsApp kah yang dilihat detrimental dengan izin, kepada peribadi kita, seperti yang Yang Berhormat Seputeh sebut tadi ataupun mungkin menjejaskan keselamatan. Berdasarkan complaint tersebut, maka pihak kerajaan melalui MCMC boleh mengarahkan pihak ISP ini untuk membuang atau mengeluarkan kandungan tersebut. Jadi ini memberikan satu kawalan kepada ISP tersebut. Akan tetapi kalau benar di dalam perjanjian TPPA ini ada peruntukan di mana ISP ini boleh mengambil inisiatif dan mereka di dalam perjanjian ini juga diberikan perlindungan ataupun insentif perundangan, legal incentive kemungkinan mereka ini, kita boleh buat andaian-andaian mereka ini tidak boleh didakwa contohnya ya. Jikalau mereka didapati tersilap ataupun melampau dalam membuang kandungan-kandungan ini, jadi mereka seolah-olah menguasai perkara ini. Jadi saya hendak bertanya kepada kementerian, apakah kementerian membaca seperti apa yang kami dan saya baca dalam bab peruntukan ini yang ada di dalam perjanjian TPPA di bawah Perkara 18.82 kerana kita tidak mahu pihak ISP ini diberikan kuasa yang berlebihan dan mengambil tindakan-tindakan yang di kira merugikan terutamanya kepada pengguna-pengguna internet ini yang terdiri daripada kalangan orang muda yang mempunyai inovasi, daya kreativiti dan mereka agak berminat untuk menggunakan teknologi ini dalam urusan-urusan kehidupan seharian mereka akan terencat kerana beberapa peruntukan yang mungkin menjejaskan inovasi dan kreativiti mereka itu. Tuan Charles Anthony Santiago [Klang]: [Bangun] Yang Berhormat Kuala Krai. Dr. Mohd. Hatta bin Md. Ramli [Kuala Krai]: Ya, sila. Tuan Pengerusi [Datuk Seri Dr. Ronald Kiandee]: Ya, hendak beri Yang Berhormat Klang?. Tuan Charles Anthony Santiago [Klang]: Terima kasih ya Yang Berhormat Kuala Krai. Saya ingin sambung isu yang dibangkitkan oleh Yang Berhormat mengenai TPPA dan juga tugas atau tanggungjawab yang telah diberikan dalam bab berkenaan. Bolehkah kerajaan memberi pandangan bahawa sebenarnya kerajaan Amerika Syarikat boleh meminta Telco Malaysia untuk menutup mana-mana pihak termasuk orang ramai yang menggunakan email dan juga website termasuk dengan E-commerce dan sebagainya. Saya minta sebab ini merupakan di mana kita ada undang-undang di Malaysia, kita ada garis panduan di Malaysia, tetapi nampak sekarang kerajaan 11 negara-negara lain boleh juga meminta kerajaan Malaysia khususnya MCMC untuk menutup, to close down the various websites yang mereka percaya melanggar prinsip-prinsip yang telah diterima oleh kerajaan-kerajaan ataupun signatories of the TPP. Minta pandangan. Dr. Mohd. Hatta bin Md. Ramli [Kuala Krai]: Saya rasa apa yang dibangkitkan oleh Yang Berhormat Klang itu adalah kajian yang lebih mendalam ke atas perjanjian TPPA ini yang amat menakutkan kita. Jadi, kalau ini benar dan kementerian dan kerajaan kita mengakui bahawa perkara ini boleh berlaku, jadi saya rasa ianya akan memberikan kesan.